Музыка апталығының өтілуі туралы

Невский орта мектебінде 14 қараша мен 21 қараша аралығында музыка апталығы өтті. Апталық кезінде 5-6 сыныптар арасында «Ән жұмбақ» сайысы өткізілді. Оны осы мектептің музыка пәнінің мұғалімі Сәулетхан Нұрбек өткізді.  Сайыстың мақсаты оқушылар бойына өнерге деген сүйіспеншілікті дарыту, музыкаға деген қызығушылықтарын арттыру, есте сақтау қабілеттерін нығайту, сөздік қорларын, жүйелі сөйлеуге дағдыландыру. Достыққа ұйымшылдыққа тәрбиелеу. Оқушылар 3 топтан құрылды, сайыс 5 кезеңмен өткізілді. Сайыс кезеңдері әуен тыңдау арқылы жасырын музыканы табу, берілген әріптерден сөз құрау, мақал-мәтелдер сайысы, синоним сөздерді жазу және орындары ауыстырылып қойылған  сөздер арқылы ән мәтінін құрау бойынша сайысқа түсті. Сайысқа қатысушы оқушылардың білімділігі мен музыкалық есту қабілеттерін қазылар алқасы бағалады. Сайыс соңында қатысушы оқушылар мақтау қағаздарымен марапатталды. Сонымен қатар сабақ кезіндегі үзіліс арасында оқушыларға қызықты ойын ретінде «Музыкалық дүкен» ұйымдастырылды. Мұнда  өнер саласы бойынша оқушыларға қызықты сұрақтар қойылды. Жауап берген оқушыларға сыйлықтар берілді.

М.В.Ломоносов атындағы XVII турнирі

18-қарашадан 26 ақпан аралығына дейін М.В.Ломоносов атындағы XVII турниріне көптеген пәндер бойынша сайыстар өткізілді. 1-кезең сырттай өткізіледі. География пәні бойынша Невский орта мектебінен 7 және 8-сынып оқушыларынан барлығы 5 оқушы қатысты. 42 сұрақтан тұратын тапсырмалар оқушылардың деңгейіне сай болды. Ондағы тапсырмалар әр түрлі болып келді. Атап айтсам кескін картамен жұмыс, топономика, логикалық сұрақтар болды. 2 кезеңге өткен оқушылар сәуір айында іштей сайысқа қатысады. Қазіргі кезеңде 1 кезеңнің нәтижесі күтілуде.